สรุปภาวะตลาดต่างประเทศวานนี้
สรุปภาวะตลาดต่างประเทศ ประจำวันที่ 15 มี.ค.60
16 มี.ค. 2560

ดัชนีดาวโจนส์ตลาดหุ้นนิวยอร์กปิดพุ่งขึ้น เมื่อคืนนี้ (15 มี.ค.) ขานรับธนาคารกลางสหรัฐ (เฟด) ที่ประกาศขึ้นอัตราดอกเบี้ยในการประชุมเมื่อวานนี้ ตามที่ตลาดคาดการณ์ไว้ พร้อมกับส่งสัญญาณว่าจะมีการปรับขึ้นอัตราดอกเบี้ยอีก 2 ครั้งนี้ปีนี้ ซึ่งสะท้อนให้เห็นว่าคณะกรรมการกำหนดนโยบายการเงิน (FOMC) ของเฟดมีความเชื่อมั่นต่อแนวโน้มเศรษฐกิจสหรัฐ
ดัชนีเฉลี่ยอุตสาหกรรมดาวโจนส์ปิดที่ 20,950.10 จุด เพิ่มขึ้น 112.73 จุด หรือ +0.54% ดัชนี NASDAQ ปิดที่ 5,900.05 จุด เพิ่มขึ้น 43.23 จุด หรือ +0.74% ดัชนี S&amp;P500 ปิดที่ 2,385.26 จุด เพิ่มขึ้น 19.81 จุด หรือ +0.84%
 
ตลาดหุ้นยุโรปปิดบวก เมื่อคืนนี้ (15 มี.ค.) โดยได้แรงหนุนจากการพุ่งขึ้นของหุ้นกลุ่มพลังงาน ขณะที่นักลงทุนจับตาผลการประชุมของธนาคารกลางสหรัฐ (เฟด) ซึ่งจะมีการแถลงหลังจากตลาดหุ้นยุโรปปิดทำการไปแล้ว พร้อมกับจับตาผลการเลือกตั้งเนเธอร์แลนด์
ดัชนี Stoxx Europe 600 เพิ่มขึ้น 0.4% ปิดที่ 375.10 จุด
ดัชนี CAC-40 ตลาดหุ้นฝรั่งเศสปิดที่ 4,985.48 จุด เพิ่มขึ้น 11.22 จุด หรือ +0.23% ดัชนี DAX ตลาดหุ้นเยอรมันปิดที่ 12,009.87 จุด เพิ่มขึ้น 21.08 จุด หรือ +0.18% ดัชนี FTSE 100 ตลาดหุ้นลอนดอนปิดาสุดที่ 7,368.64 จุด เพิ่มขึ้น 10.79 จุด, +0.15%
 
ตลาดหุ้นลอนดอนปิดในแดนบวก เมื่อคืนนี้ (15 มี.ค.) ด้วยแรงหนุนจากหุ้นกลุ่มบลูชิพ โดยเฉพาะหุ้นกลุ่มเหมืองแร่ที่ปรับตัวขึ้นอย่างแข็งแกร่ง อย่างไรก็ตาม แรงบวกในตลาดหุ้นถูกสกัดในระหว่างวันจากความวิตกของนักลงทุน ภายหลังจากรัฐบาลอังกฤษเปิดเผยว่า ค่าแรงในอังกฤษมีการขยายตัวช้าลงจากสาเหตุเงินเฟ้อ
ดัชนี FTSE 100 เพิ่มขึ้น 10.79 จุด หรือ 0.15% ปิดที่ 7,368.64 จุด
 
สัญญาน้ำมันดิบเวสต์เท็กซัส (WTI) ตลาดนิวยอร์กปิดพุ่งขึ้น เมื่อคืนนี้ (15 มี.ค.) หลังจากสำนักงานสารสนเทศด้านการพลังงานของรัฐบาลสหรัฐ (EIA) เปิดเผยว่า สต็อกน้ำมันดิบของสหรัฐลดลงในสัปดาห์ที่แล้ว สวนทางนักวิเคราะห์ที่คาดว่าสต็อกจะเพิ่มขึ้นเป็นสัปดาห์ที่ 10 ติดต่อกัน
สัญญาน้ำมันดิบ WTI ส่งมอบเดือนเม.ย.พุ่งขึ้น 1.14 ดอลลาร์ หรือ 2.4% ปิดที่ 48.86 ดอลลาร์/บาร์เรล
สัญญาน้ำมันดิบเบรนท์ส่งมอบเดือนพ.ค.เพิ่มขึ้น 89 เซนต์ หรือ 1.8% ปิดที่ 51.81 ดอลลาร์/บาร์เรล
 
สัญญาทองคำตลาดนิวยอร์กปิดลดลง เมื่อคืนนี้ (15 มี.ค.) เนื่องจากนักลงทุนชะลอการซื้อขายก่อนที่จะทราบผลการการประชุมของธนาคารกลางสหรัฐ (เฟด) ซึ่งจะมีการแถลงหลังจากตลาดหุ้นยุโรปปิดทำการไปแล้ว
สัญญาทองคำตลาด COMEX (Commodity Exchange) ส่งมอบเดือนเม.ย.ลดลง 1.9 ดอลลาร์ หรือ 0.16% ปิดที่ระดับ 1,200.70 ดอลลาร์/ออนซ์
สัญญาโลหะเงินส่งมอบเดือนพ.ค.ทรงตัวที่ระดับ 16.923 ดอลลาร์/ออนซ์
สัญญาพลาตินัมส่งมอบเดือนเม.ย.ลดลง 2.1 ดอลลาร์ หรือ 0.22% ปิดที่ 936.80 ดอลลาร์/ออนซ์
สัญญาพัลลาเดียมส่งมอบเดือนมิ.ย.เพิ่มขึ้น 3.75 ดอลลาร์ หรือ 0.5% ปิดที่ 745.45 ดอลลาร์/ออนซ์
 
สกุลเงินดอลลาร์สหรัฐอ่อนค่าลง เมื่อเทียบกับเงินสกุลหลักๆ ในการซื้อขายที่ตลาดนิวยอร์กเมื่อคืนนี้ (15 มี.ค.) ภายหลังจากธนาคารกลางสหรัฐ (เฟด) มีมติปรับขึ้นอัตราดอกเบี้ยเป็นครั้งที่ 2 ในรอบ 3 เดือนในการประชุมคณะกรรมการกำหนดนโยบายการเงินเมื่อวานนี้ ตามที่ตลาดคาดการณ์ไว้
ดอลลาร์สหรัฐอ่อนค่าลงเมื่อเทียบกับเยน ที่ระดับ 113.87 เยน จากระดับ 114.66 เยน และอ่อนค่าลงเมื่อเทียบกับฟรังก์สวิส ที่ระดับ 1.0031 ฟรังก์สวิส จากระดับ 1.0092 ฟรังก์สวิส
ยูโรแข็งค่าขึ้นเมื่อเทียบกับดอลลาร์สหรัฐ ที่ระดับ 1.0683 ดอลลาร์ จากระดับ 1.0620 ดอลลาร์ ในขณะที่ปอนด์แข็งค่าขึ้นแตะ 1.2261 ดอลลาร์ จากระดับ 1.2164 ดอลลาร์ และดอลลาร์ออสเตรเลียแข็งค่าขึ้นที่ระดับ 0.7657 ดอลลาร์ จากระดับ 0.7568 ดอลลาร์
 